ระเบียบกรมเจ้าท่าระเบียบกรมเจ้าท่าว่าด้วยการล็อกเรือการทำเครื่องหมายที่แสดงอัตลักษณ์เรือ การทำเครื่องหมายบนเรือการยื่นคำขอและวางหลักประกันกรณีเคลื่อนย้ายเรือที่ถูกล็อกพ.ศ. ๒๕๖๐[๑] อาศัยอำนาจตามความในข้อ๕ วรรคแปด และข้อ ๑๑ ของคำสั่งหัวหน้าคณะรักษาความสงบแห่งชาติ ที่ ๒๒/๒๕๖๐ เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุมเพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐ให้กรมเจ้าท่ากำหนดหลักเกณฑ์ วิธีการล็อกเรือการทำเครื่องหมายที่แสดงอัตลักษณ์เรือ และการทำเครื่องหมายบนเรือ อธิบดีกรมเจ้าท่าจึงวางระเบียบไว้ ดังนี้ข้อ๑ ระเบียบนี้เรียกว่า ระเบียบกรมเจ้าท่าว่าด้วยการล็อกเรือ การทำเครื่องหมายที่แสดงอัตลักษณ์เรือ การทำเครื่องหมายบนเรือการยื่นคำขอและวางหลักประกันกรณีเคลื่อนย้ายเรือที่ถูกล็อก พ.ศ. ๒๕๖๐ข้อ๒ ระเบียบนี้ให้ใช้บังคับนับถัดจากวันประกาศเป็นต้นไปข้อ๓ บรรดาระเบียบ ข้อบังคับ ประกาศคำสั่ง และบันทึกอื่นใดที่ได้กำหนดไว้แล้ว ซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้เจ้าของเรือ หมายความว่าผู้มีกรรมสิทธิ์หรือสิทธิครอบครองเรือผู้อำนวยการ หมายความว่าผู้อำนวยการสำนักงานเจ้าท่าภูมิภาคสาขาหรือข้าราชการในตำแหน่งเจ้าพนักงานตรวจท่าระดับปฏิบัติการขึ้นไปนักวิชาการขนส่งระดับปฏิบัติการขึ้นไป เจ้าพนักงานขนส่งระดับชำนาญงานขึ้นไปของสำนักงานเจ้าท่าภูมิภาคและสำนักงานเจ้าท่าภูมิภาคสาขา ซึ่งได้รับมอบหมายเป็นผู้อำนวยการตามหลักเกณฑ์ที่อธิบดีกรมเจ้าท่ากำหนดคณะทำงานตรวจเรือ หมายความว่า ผู้แทนกรมเจ้าท่าผู้แทนกรมประมง และผู้แทนกองทัพเรือ ซึ่งแต่งตั้งโดย ผบ.ศปมผ.ให้ปฏิบัติหน้าที่ตามคำสั่งหัวหน้าคณะรักษาความสงบแห่งชาติ ที่ ๒๒/๒๕๖๐นายทะเบียน หมายความว่า นายทะเบียนเรือตามกฎหมายว่าด้วยเรือไทยหรือผู้ซึ่งได้รับมอบหมายข้อ๕ การล็อกเรือ(๑)การล็อกเรือ ให้ดำเนินการกับเรือ ดังต่อไปนี้๑)เรือที่ถูกเพิกถอนทะเบียนเนื่องจากใบอนุญาตใช้เรือสิ้นอายุและไม่ได้ยื่นคำร้องขอต่ออายุใบอนุญาตใช้เรือภายในระยะเวลาตามที่กำหนดในคำสั่งหัวหน้าคณะรักษาความสงบแห่งชาติที่ ๒๒/๒๕๖๐๒)เรือที่ไม่มีใบอนุญาตทำการประมงหรือถูกเพิกถอนหรือยกเลิกใบอนุญาตทำการประมงและเจ้าของเรือไม่ดำเนินการแจ้งของดใช้เรือหรือขอเปลี่ยนประเภทเรือต่อกรมเจ้าท่าตามกฎหมายว่าด้วยการเดินเรือในน่านน้ำไทยภายในสามสิบวันตามที่กรมประมงกำหนด๓)เรือที่จดทะเบียนกับกรมเจ้าท่าเป็นเรือที่ใช้ขนถ่ายเพื่อการประมงเรือบรรทุกสินค้าประมงห้องเย็น เรือบรรทุกสินค้าห้องเย็นเรือบรรทุกน้ำมันเพื่อการประมง เรือบรรทุกน้ำจืดหรือเรือสนับสนุนการประมงที่รัฐมนตรีประกาศกำหนดขนาดตั้งแต่สามสิบตันกรอส ซึ่งไม่ได้จดทะเบียนเป็นเรือขนถ่ายสัตว์น้ำกับกรมประมงหรือไม่ติดระบบติดตามเรือตามประกาศกรมประมงหรือไม่แจ้งการเข้าออกท่าเทียบเรือประมงทุกครั้ง ณศูนย์ควบคุมการแจ้งเรือเข้าออกตามประกาศกรมประมง๔)เรือที่ถูกเพิกถอนหรือยกเลิกทะเบียนเรือขนถ่ายสัตว์น้ำตามกฎหมายว่าด้วยการประมงและเจ้าของเรือไม่ดำเนินการแจ้งของดใช้เรือหรือขอเปลี่ยนประเภทเรือต่อกรมเจ้าท่าตามกฎหมายว่าด้วยการเดินเรือในน่านน้ำไทยภายในสามสิบวันตามที่กรมประมงกำหนด๕)เรือที่เจ้าของเรือประสงค์จะขอเพิกถอนทะเบียนเรือเพื่อนำเรือไปจดทะเบียนเป็นเรือสัญชาติอื่นหรือโอนกรรมสิทธิ์ให้คนสัญชาติอื่นและเรือดังกล่าวอยู่ในประเทศไทย๖)เรือประมงที่เกี่ยวข้องกับการกระทำความผิด ตามกฎหมายว่าด้วยการประมงหรือกฎหมายว่าด้วยสิทธิการทำการประมงในเขตการประมงไทย กฎหมายว่าด้วยการป้องกันและปราบปรามการค้ามนุษย์กฎหมายว่าด้วยการคุ้มครองแรงงาน กฎหมายว่าด้วยการทำงานของคนต่างด้าวหรือกฎหมายว่าด้วยคนเข้าเมืองและเรือนั้นถูกคำสั่งให้กักเรือไว้จนกว่าคดีจะถึงที่สุด(๒)การล็อกเรือตาม ๑) ๒) ๓) ๔) และ ๖) ให้กระทำโดยผู้อำนวยการ การล็อกเรือตาม ๑) ๒)และ ๔) ให้คณะทำงานตรวจเรือแจ้งผู้อำนวยการเพื่อดำเนินการ และการล็อกเรือตาม ๕) ให้กระทำโดยนายทะเบียน(๓)การล็อกเรือ ให้ใช้เครื่องมือตรึงพังงาเรือซึ่งเป็นอุปกรณ์ล็อก ประกอบด้วยตัวล็อกและลวดบนตัวล็อกมีตราสัญลักษณ์กรมเจ้าท่าและหมายเลขรหัสประจำอุปกรณ์ตรึงระหว่างพังงาและส่วนหนึ่งส่วนใดของเรือเพื่อจำกัดการหมุนของพังงาสำหรับเรือที่ไม่มีพังงา เช่น เรือเพลาใบจักรยาวให้ยึดระหว่างส่วนแกนที่ใช้ควบคุมทิศทางเรือหรือส่วนของเครื่องยนต์เข้ากับส่วนหนึ่งส่วนใดของเรือเพื่อจำกัดการเคลื่อนที่ของเรือข้อ๖ การทำเครื่องหมายที่แสดงอัตลักษณ์เรือ(๑)การทำเครื่องหมายที่แสดงอัตลักษณ์เรือ ให้ดำเนินการกับเรือ ดังต่อไปนี้๑)เรือที่ใช้ทำการประมง เรือที่ใช้ขนถ่ายเพื่อการประมงเรือบรรทุกสินค้าประมงห้องเย็น เรือบรรทุกสินค้าห้องเย็นเรือบรรทุกน้ำมันเพื่อการประมง เรือบรรทุกน้ำจืดหรือเรือสนับสนุนการประมงที่รัฐมนตรีประกาศกำหนด๒)เรือที่ถูกเพิกถอนทะเบียนหลังจากวันที่คำสั่งหัวหน้าคณะรักษาความสงบแห่งชาติ ที่๑๐/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงาน และไร้การควบคุมลงวันที่ ๒๙ เมษายน พุทธศักราช ๒๕๕๘ มีผลใช้บังคับ๓)เรือที่ถูกเพิกถอนทะเบียนเนื่องจากใบอนุญาตใช้เรือสิ้นอายุและไม่ได้ยื่นคำร้องขอต่ออายุใบอนุญาตใช้เรือภายในระยะเวลาตามที่กำหนดในคำสั่งหัวหน้าคณะรักษาความสงบแห่งชาติที่ ๒๒/๒๕๖๐๔)เรือที่ไม่มีใบอนุญาตทำการประมงหรือถูกเพิกถอนหรือยกเลิกใบอนุญาตทำการประมงและเจ้าของเรือไม่ดำเนินการแจ้งของดใช้เรือหรือขอเปลี่ยนประเภทเรือต่อกรมเจ้าท่าตามกฎหมายว่าด้วยการเดินเรือในน่านน้ำไทยภายในสามสิบวันตามที่กรมประมงกำหนด๕)เรือที่ถูกเพิกถอนหรือยกเลิกทะเบียนเรือขนถ่ายสัตว์น้ำตามกฎหมายว่าด้วยการประมงและเจ้าของเรือไม่ดำเนินการแจ้งของดใช้เรือหรือขอเปลี่ยนประเภทเรือต่อกรมเจ้าท่าตามกฎหมายว่าด้วยการเดินเรือในน่านน้ำไทยภายในสามสิบวันตามที่กรมประมงกำหนด(๒)การทำเครื่องหมายที่แสดงอัตลักษณ์เรือ ให้กระทำโดยผู้อำนวยการหรือคณะทำงานตรวจเรือ(๓)การทำเครื่องหมายที่แสดงอัตลักษณ์เรือให้ใช้การตอกเครื่องหมายแสดงหมายเลขประจำเรือบริเวณขื่อใต้เก๋ง หรือบริเวณกราบเรือด้านในซึ่งอยู่ใกล้ทวนหัวเป็นเครื่องหมายวงกลม ภายในประกอบด้วยอักษรสองแถว แถวบนแสดงอักษร จทขนาดความสูงอักษรไม่น้อยกว่า ๐.๖๐ เซนติเมตร และแถวล่างเป็นหมายเลขสามหลักแสดงรหัสประจำสำนักงานเจ้าท่าภูมิภาคสาขาขนาดความสูงหมายเลขไม่น้อยกว่า ๐.๒๕ เซนติเมตร ตามภาพกรณีเรือที่มีหมายเลขทะเบียนเรือให้ตอกหมายเลขทะเบียนเรือ ๙ หลัก ขนาดความสูงหมายเลขไม่น้อยกว่า ๐.๖๐ เซนติเมตรไว้บริเวณใต้เครื่องหมายวงกลม กรณีพื้นที่ใต้เครื่องหมายวงกลมไม่เพียงพอให้ตอกหมายเลขทะเบียนเรือไว้ในบริเวณอื่นซึ่งอยู่ใกล้เคียงในตำแหน่งที่เหมาะสมและเห็นได้เด่นชัดข้อ๗ การทำเครื่องหมายบนเรือ(๑)การทำเครื่องหมายบนเรือ ให้ดำเนินการกับเรือ ดังต่อไปนี้๑)เรือที่ถูกเพิกถอนทะเบียนเนื่องจากใบอนุญาตใช้เรือสิ้นอายุและไม่ได้ยื่นคำร้องขอต่ออายุใบอนุญาตใช้เรือภายในระยะเวลาตามที่กำหนดในคำสั่งหัวหน้าคณะรักษาความสงบแห่งชาติที่ ๒๒/๒๕๖๐๒)เรือที่ไม่มีใบอนุญาตทำการประมงหรือถูกเพิกถอนหรือยกเลิกใบอนุญาตทำการประมงและเจ้าของเรือไม่ดำเนินการแจ้งของดใช้เรือหรือขอเปลี่ยนประเภทเรือต่อกรมเจ้าท่าตามกฎหมายว่าด้วยการเดินเรือในน่านน้ำไทยภายในสามสิบวันตามที่กรมประมงกำหนด๓)เรือที่ถูกเพิกถอนหรือยกเลิกทะเบียนเรือขนถ่ายสัตว์น้ำตามกฎหมายว่าด้วยการประมงและเจ้าของเรือไม่ดำเนินการแจ้งของดใช้เรือหรือขอเปลี่ยนประเภทเรือต่อกรมเจ้าท่าตามกฎหมายว่าด้วยการเดินเรือในน่านน้ำไทยภายในสามสิบวันตามที่กรมประมงกำหนด(๒)การทำเครื่องหมายบนเรือ ให้กระทำโดยผู้อำนวยการ(๓)การทำเครื่องหมายบนเรือ ให้ทำเป็นแถบสีบนโครงสร้างเก๋งเรือ ขนาดความกว้างไม่น้อยกว่า ๘๐ เซนติเมตรตลอดความยาวของเก๋งเรือ โดยทำเป็นสีขาวสลับสีส้ม กรณีไม่มีเก๋งเรือ ให้ทำเครื่องหมายในตำแหน่งที่เหมาะสมและเห็นได้เด่นชัดข้อ๘ เมื่อทำการล็อกเรือทำเครื่องหมายที่แสดงอัตลักษณ์เรือ หรือทำเครื่องหมายบนเรือเสร็จสิ้น ให้ถ่ายภาพเรือไว้เป็นหลักฐานแล้วบันทึกข้อมูลเรือเข้าในระบบรายงานผลการควบคุมเรือของกรมเจ้าท่าข้อ๙ กรณีที่มีความจำเป็นต้องเคลื่อนย้ายเรือที่ถูกล็อกออกจากจุดที่จอดเรือเพื่อนำเรือไปเปลี่ยนประเภทหรือนำเรือไปทดสอบให้เจ้าของเรือยื่นคำขอตามแบบคำขอเคลื่อนย้ายเรือท้ายระเบียบนี้ และวางหลักประกันเป็นเงินสดหรือเช็คที่ธนาคารเป็นผู้สั่งจ่ายหรือรับรองซึ่งสามารถเรียกเก็บเงินได้ต่อผู้อำนวยการในวงเงินอย่างน้อยดังนี้ ๑,๐๐๐ บาท สำหรับเรือที่มีขนาดไม่เกิน ๑๐ ตันกรอส๓,๐๐๐ บาทสำหรับเรือที่มีขนาดเกินกว่า ๑๐ ตันกรอส แต่ไม่เกิน ๓๐ ตันกรอส๕,๐๐๐ บาทสำหรับเรือที่มีขนาดเกินกว่า ๓๐ ตันกรอส แต่ไม่เกิน ๖๐ ตันกรอส๘,๐๐๐ บาทสำหรับเรือที่มีขนาดเกินกว่า ๖๐ ตันกรอส แต่ไม่เกิน ๑๕๐ ตันกรอส๑๐,๐๐๐ บาทสำหรับเรือที่มีขนาดเกินกว่า ๑๕๐ ตันกรอส แต่ไม่เกิน ๓๐๐ ตันกรอส๒๐,๐๐๐ บาทสำหรับเรือที่มีขนาดเกินกว่า ๓๐๐ ตันกรอสข้อ๑๐ เมื่อได้รับคำขอเคลื่อนย้ายเรือตามข้อ๙ ให้ผู้อำนวยการ พิจารณาเหตุผลและความจำเป็น ให้แล้วเสร็จภายในระยะเวลายี่สิบสี่ชั่วโมงนับแต่ได้รับคำขอหากเห็นว่าเหมาะสมแล้วจึงอนุญาตได้ และให้มอบหมายให้เจ้าหน้าที่ดำเนินการปลดเครื่องมือล็อกเรือและตรวจสอบการเคลื่อนย้ายเรือเมื่อเจ้าหน้าที่ตรวจสอบการจอดเรือของเรือที่เคลื่อนย้ายแล้วให้ทำการล็อกเรือ บันทึกข้อมูลลงในแบบคำขอเคลื่อนย้ายเรือถ่ายภาพเรือไว้เป็นหลักฐานบันทึกข้อมูลเรือเข้าในระบบรายงานผลการควบคุมเรือของกรมเจ้าท่าและคืนหลักประกันให้กับเจ้าของเรือกรณีเจ้าของเรือไม่นำเรือมาให้ทำการล็อกภายในระยะเวลาที่กำหนดให้ทำการริบหลักประกันนั้นเสียการจัดเก็บหลักประกัน ให้ผู้อำนวยการปฏิบัติตามหลักเกณฑ์การจัดเก็บเงินนอกงบประมาณตามที่กรมบัญชีกลางหรือกระทรวงการคลังกำหนดข้อ๑๑ กรณีมีเหตุฉุกเฉินที่อาจเป็นอันตรายต่อเรืออันมิอาจหลีกเลี่ยงได้อาทิเช่น เกิดมรสุม สภาพอากาศแปรปรวน คลื่นลมแรงหรือเหตุอื่นใดอันเป็นอันตรายต่อเรือ ให้เจ้าของเรือแจ้งให้ผู้อำนวยการทราบเป็นลายลักษณ์อักษรตามแบบคำขอเคลื่อนย้ายเรือท้ายระเบียบนี้ภายในสิบสองชั่วโมงนับแต่เวลาที่มีการเคลื่อนย้ายเรือพร้อมทั้งแจ้งจุดจอดเรือใหม่ และผู้อำนวยการต้องดำเนินการตรวจสอบเรือพร้อมทั้งล็อกเรือใหม่ภายในสิบสองชั่วโมงนับแต่วันที่ได้รับแจ้งจากเจ้าของเรือข้อ๑๒ กรณีพบการเคลื่อนย้ายเรือที่ถูกล็อกออกจากจุดที่จอดเรือโดยไม่ได้รับอนุญาตหรือไม่แจ้งให้ผู้อำนวยการทราบตามที่กำหนดไว้ในคำสั่งหัวหน้าคณะรักษาความสงบแห่งชาติ ที่ ๒๒/๒๕๖๐ ให้เจ้าหน้าที่ดำเนินการลงโทษตามกฎหมายอย่างเคร่งครัดและรายงานต่อผู้บังคับบัญชาโดยมิล่าช้าข้อ๑๓ กรณีเรือที่เจ้าของเรือประสงค์จะขอเพิกถอนทะเบียนเรือเพื่อนำเรือไปจดทะเบียนเป็นเรือสัญชาติอื่นหรือโอนกรรมสิทธิ์ให้คนสัญชาติอื่นและเรือดังกล่าวอยู่ในประเทศไทย ให้ล็อกเรือไว้จนกว่าเจ้าของเรือจะนำเอกสารหลักฐานการจดทะเบียนเรือสัญชาติอื่นมาแสดงต่อกรมเจ้าท่าหรือเพื่อทำการตรวจสอบก่อนการปลดล็อกเรือและออกใบอนุญาตให้นำเรือออกนอกน่านน้ำไทยต่อไปข้อ๑๔ ให้อธิบดีกรมเจ้าท่าเป็นผู้รักษาการตามระเบียบนี้และมีอำนาจตีความ วินิจฉัยปัญหาเกี่ยวกับการปฏิบัติตามระเบียบนี้คำวินิจฉัยของอธิบดีให้ถือเป็นที่สุดจึงประกาศให้ทราบโดยทั่วกันประกาศ ณ วันที่ ๑๑เมษายน พ.ศ. ๒๕๖๐ศรศักดิ์ แสนสมบัติอธิบดีกรมเจ้าท่า[เอกสารแนบท้าย]๑. แบบคำขอเคลื่อนย้ายเรือ(ดูข้อมูลจากภาพกฎหมาย)ภวรรณตรี/จัดทำ๒๕ พฤษภาคม๒๕๖๐ชวัลพร/ตรวจ๒๕ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๙ ง/หน้า ๑/๒๔ พฤษภาคม ๒๕๖๐